钦定古今图书集成/明伦汇编/闺媛典/第312卷 > 皇清四十五 > 蒋维垣妻钱氏
## 钦定古今图书集成/明伦汇编/闺媛典/第312卷 > 皇清四十五 > 蒋维垣妻钱氏

按《苏州府志》：“钱氏，常熟钱枋女。年十七，适长洲诸生蒋维垣。甫七岁，维垣病，卧床三阅月，氏脱簪珥佐医药，每夜告天，愿以身代。竟不起，擗踊号恸，誓以死从，水浆不入口者四日。时有孤四岁，遗腹未弥月，两姑委曲劝慰，乃劝进粥汤，拮据葬夫，教子养姑。后两姑相继病，钱侍汤药，昼夜无间。没营丧葬，哀毁尽礼，苦” 节三十二年。卒，年五十五。康熙二十八年旌表。